Gỏi cuốn

Ang gỏi cuốn, () o nem cuốn ay isang lumpiyang Biyetnames na binubuo, ayon sa tradisyon, ng baboy, hipon, gulay, bún (bihon), at iba pang sangkap na nakabalot sa bánh tráng (de-galapong na pambalot). Di-tulad ng iba pang uri ng lumpiya, na pinaniniwalaang nagmula sa Tsina, isang pambansang likha ang ang gỏi cuốn ng Biyetnam gamit ang bánh tráng.Beyond Egg Rolls: 9 Spring Rolls Everyone Should Know About [Higit pa sa Egg Rolls: 9 Lumpiya na Dapat Malaman ng Lahat], ThrillistVIETNAM: Gỏi Cuốn Vietnamese Spring Rolls are Fresh! (Recipe) [BIYETNAM: Sariwa ang Gỏi Cuốn na Lumpiya ng Biyetnam] (sa wikang Ingles), Will Fly for Food

Inihahain nang sariwa ang gỏi cuốn, hindi kagaya ng mga ibang lumpiya na piniprito, tulad ng chả giò na mula rin sa Biyetnam. Inihahain ang mga ito sa temperatura ng silid (o malamig) at hindi iniluluto ang panlabas nito. 

Paghahanda
Ibinababad ang bánh tráng (papel de-bigas) sa tubig, at inilalatag sa isang plato. Inilalagay sa ibabaw nito ang ninanais na dami ng sangkap. Ang sariwang gỏi cuốn ay inilululon at handa nang kainin. Maaaring ipares sa gỏi cuốn ang tương xào (kilala rin bilang sarsang hoisin), na binubuo ng giniling na tương (tương đen o tương xay) at sabaw ng buko, bago igisa sa bawang at kaunting asukal. Pagkatapos, binubudburan ito ng pinulbos na sili at giniling na mani. Bilang kapalit nito, maaaring ipares ang gỏi cuốn sa anumang sarsang mani o iba pang mga sawsawan sa lutuing Biyetnames, tulad ng nước chấm, isang kondimento na nakabatay sa sarsa ng isda.

Sa Biyetnam at iba pang bahagi ng Timog-silangang Asya, makikita ang mga Biyetnames na gumagawa ng bánh tráng (papel de-bigas) gamit ang kanilang mga kamay at nilalagay nila ang mga ito sa mga hugis-parihaba na tray na de-kawayan sa kani-kanilang mga bahay. Kinaugaliang kainin ang gỏi cuốn kapag marami ang kumakain sa bahay.

 Mga sanggunian 

Kategorya:Pampagana
Kategorya:Mga artikulong naglalaman ng Hapones
Kategorya:Lutuing Biyetnames